Μεταφορά και μετονομασία Κρατικών Παιδικών Σταθμών. α) Οι Κρατικοί Παιδικοί Σταθμοί Άνω Παλαιών Σφαγείων και Πεδίου του Άρεως Ν. Αττικής, που ιδρύθηκαν με τα Π.Δ/γματα 781 /79 (Α 230) και 241 /85 (Α 88) μεταφέρονται αντίστοιχα στο Δήμο Πειραιά Ν. Αττικής με την ονομασία «Η Κρατικός Παιδικός Σταθμός Πειραιά» (για την περιοχή Αγίου Δημητρίου - Μανιάτικα) και στο Δήμο Αθηναίων με την ονομασία «Κρατικός Παιδικός Σταθμός Πλάκας» (για την εξυπηρέτηση των παιδιών των εργαζομένων κατ αρχήν στο Υπουργείο Πολιτισμού). β) Ο Κρατικός Παιδικός Σταθμός Πλαγιών Ν. Κιλκίς, που ιδρύθηκε με το Β.Δ. 117/70 (Α 32), μεταφέρεται στο Δήμο Πολυκάστρου του ίδιου Νομού με την ονομασία «Β Κρατικός παιδικός Σταθμός Πολυκάστρου». γ) Οι Κρατικοί Παιδικοί Σταθμοί Καρωτής και Παλιουριού Ν. Έβρου, που ιδρύθηκαν με το Π.Δ. 160/86 (Α 61) και το Β.Δ. 261 /69 (Α 76) μεταφέρονται στο Δήμο Αλεξανδρούπολης του ίδιου Νομού με την αντίστοιχη ονομασία «ΣΤ Κρατικός Παιδικός Σταθμός Αλεξανδρούπολης» και «Ζ Κρατικός Παιδικός Σταθμός Αλεξανδρούπολης». Ο Κρατικός Παιδικός Σταθμός Λυγουριού Ν. Αργολίδας που ιδρύθηκε με το Π.Δ/γμα 781/79 (Α 230) μετονομάζεται σε «Κρατικό Παιδικό Σταθμό Ασκληπιείου Αργολίδας». Στον Υφυπουργό Υγείας, Πρόνοιας και Κοινωνικών Ασφαλίσεων αναθέτουμε τη δημοσίευση και εκτέλεση του παρόντος Διατάγματος.